তবে, এই সংগঠনের এমন প্রয়াসের পিছনে অন্যতম অন্তরায় হিসেবে দেখা দিয়েছে আর্থিক সমস্যা৷ তাই, ত্রিপুরার যৌনকর্মীদের জন্য এখন স্পনসরের খোঁজ করছে পশ্চিমবঙ্গের যৌনকর্মীদের অন্যতম এই সংগঠন৷ এই বিষয়ে দুর্বার মহিলা সমন্বয় কমিটির মুখ্য উপদেষ্টা ডাক্তার স্মরজিৎ জানা বলেন, ‘‘ত্রিপুরার যৌনকর্মীদের জন্যেও আমরা সহায়তা করতে চাইছি৷ তবে, শুধুমাত্র ত্রিপুরায় যাওয়া-আসার জন্যই বিমান ভাড়া বাবদ অনেক টাকার প্রয়োজন৷ তার পরে রয়েছে অন্যান্য বিষয়ের জন্য খরচ৷ ত্রিপুরার যৌনকর্মীদের স্বাস্থ্য সুরক্ষা সহ অন্যান্য বিষয়ে কাজ করার জন্য যদি প্রয়োজনীয় আর্থিক সহায়তা পাওয়া যায় অথবা দুর্বারকে স্পনসর করা হয়, তা হলে ওই রাজ্যে আমরা যাব৷’’